
În toată perioada celui de Al Doilea Război Mondial, serviciile secrete române au colectat 
informații privind localizarea unităților germane în tara. Regele Mihai I si generalul Constantin 
Sănătescu au avut acces la aceste informaţii prin colaborarea cu membrii Statului Major. Dar 
ofițerii activi dislocati pe front încă mai susțineau unitățile germane. Ofițerii din grupul conspirativ 
pentru întoarcerea armelor împotriva Germaniei (general Constantin Sănătescu la Judecătorie, 
oficiali militari din Bucureşti si cei din regiunea Ploieşti) sporesc numărul unităților românești 
prezente în capitală, pentru a putea face față germanilor (Axworthy, Scafeş, si Crăciunoiu 1995, 
368). O misiune interaliată clandestină a fost parasutatä in Bucuresti şi găzduită in secret de 
generalul Constantin Sănătescu (Dennis Deletant 2016, 33). 

Urmare a succesului ofensivei germane pe aliniamentul lași-Chişinău, grupul conspirativ 
a decis accelerarea pregătirilor creând panică în statul major pentru a îndepărta cât mai mulți 
generali de Antonescu (Ceauşescu, Constantiniu, şi lonescu 1985, 38). Pe 20 august, Mihai I şi 
grupul de militari din conspirație au stabilit data acțiunii pentru 26 august (D. Deletant 2006, 240). 
În cazul în care Ion Antonescu refuza negocierea cu Aliaţii, urma să fie demis şi să se formeze un 
nou guvern din membri ai opoziţiei, care să ceară un armistițiu de la Aliați şi să acționeze în direcția 
retragerii germanilor din România. 

În noaptea de 21 august, în secret, membrii opoziţiei (Iuliu Maniu, Constantin I. C. 
Brătianu, Titel Petrescu si Lucrețiu Pătrăşcanu) şi-au dat acordul pentru data de 26 august, apoi 
”s-au ascuns” (D. Deletant 2006, 240). Urma să fie contactat Înaltul Comandament Aliat de la 
Cairo, solicitându-se sprijinirea acțiunii prin bombardarea simultană a unităţilor germane din 
nordul Capitalei (la nord de Aeroportul Băneasa) si a centrelor feroviare aflate la granița cu 
Ungaria si lugoslavia. Aflând că mareșalul Antonescu intenționa să se întoarcă pe front în 24 
august, regele s-a văzut obligat să modifice data pentru 23 august (Axworthy, Scafeș, si 
Crăciunoiu 1995, 177) (Hitchins 1994, 499). 

În seara zilei de 22 august, Mihai Antonescu i-a propus mareșalului să ceară un armistițiu 
de la Aliați, dar acesta a refuzat (D. Deletant 2006, 241). Mihai Antonescu îl trimite totuşi pe 
ataşatul Neagu Djuvara la Stockholm, pentru a-l informa pe ambasadorul României, Frederic 
Nanu, că guvernul acceptă propunerea de armistițiu sovietic, dar mesajul a ajuns în capitala Suediei 
abia pe 24 august (Ceausescu, Constantiniu, şi Ionescu 1985, 29). De asemenea, intermediază o 


întâlnire între Rege şi Mareșal fără acordul lui Ion Antonescu, pentru ora 15.00. Gheorghe I. 

Brătianu 1-a transmis lui lon Antonescu propunerea unei audienţe cu suveranul (Dennis Deletant 
1999, 47). 

Pe 23 august, după ce le-a promis liderilor opoziției Iuliu Maniu şi Dinu Brătianu că va 
cere un armistițiu de la Aliați (Erickson 2015, 362), Ion Antonescu a luat în considerare 
posibilitatea retragerii forțelor române din sudul Moldovei pe linia fortificată Carpati-Focsani- 
Dunăre pentru a continua lupta acolo (Nagy-Talavera 1970, 336). La prânz, urmare a informării 
privind situația militară îngrijorătoare, mareșalul a decis să revină pe front în aceeaşi seară. Mihai 
Antonescu, împreună cu soția Mareşalului (D. Deletant 2006, 241), a încercat să-l convingă să se 
predea la invitația suveranului înainte de a pleca (Axworthy, Scafes, si Crăciunoiu 1995, 178). 
Mareşalul a fost de acord, dar doar cu condiţia ca Iuliu Maniu si Dinu Brătianu să susțină armistițiul 
cu Aliaţii (Constantinescu-lasi 1968, 47) în timp ce el urma să reziste în sudul Moldovei şi să îi 
informeze pe germani despre armistițiu, urmând să părăsească Bucureştiul pentru a se muta în 
Occident cu ajutorul germanilor în caz de eşec (Axworthy, Scafes, şi Craciunoiu 1995, 177). 
Gheorghe Brătianu nu reușește să-i găsească nici pe Maniu si nici pe unchiul său pentru a confirma 
acordul cu solicitările Mareșalului. Această situaţie I-a iritat pe mareșal, care a decis să amâne 
discuţia cu regele (D. Deletant 2006, 241). În ziua de 23 august 1944, Ion Antonescu a dat 
instrucțiuni să se solicite regelui o audienţă, la ora 16. Lui Mihai Antonescu i s-a acordat o audiență 
separată, la 15.30 (Dennis Deletant 1999). 

Mihai Antonescu se duce singur la audiența fixată cu regele (D. Deletant 2006, 241). 
Generalul Constantin Sănătescu îl sună pe Mareșal pentru a-l convinge să vină şi el. Ion Antonescu 
acceptă în cele din urmă să meargă la palatul regal, (Nagy-Talavera 1970, 337) deşi existau 
numeroase divergențe între el şi suveran (Axworthy, Scafeş, şi Crăciunoiu 1995, 178). Ajunge la 
palat la ora 16:00 şi îi explică regelui situația militară şi planurile sale. Mihai I îi cere să accepte 
un armistițiu si să renunţe la orice rezistență pentru a-i convinge pe aliaţi de bunăvoința României. 
Mareşalul refuză categoric (Hitchins 1994, 499) (Erickson 2015, 362) (Axworthy, Scafeș, și 
Crăciunoiu 1995, 178) (D. Deletant 2006, 242) (Nagy-Talavera 1970, 337), spunând că va încheia 
armistițiul doar cu consimțământul lui Hitler, justificându-se prin „cuvântul de ofițer dat lui Adolf 
Hitler” (Sănătescu 2006) Regele îl demite (D. Deletant 2006, 242), şi ordonă arestarea mareșalului 
şi a viceprim-ministrului Mihai Antonescu (Constantinescu-lasi 1968, 48), de către colonelul 
Emilian lonescu cu un grup de patru soldați aceștia fiind închişi într-o cameră din palat în jurul 


orei 17:00 (Axworthy, Scafeş, şi Crăciunoiu 1995, 179). 

Într-un interviu acordat lui Stelian Tanase, Mihai I spunea că, pe baza deciziei de ieşire din 
război pe 26 august, "am trimis o telegramă foarte bine detaliată comandatului suprem englez care 
era în Italia si pe scurt am spus așa: în vederea anumitor evenimente de la noi din ţară, eu îl rog ca 
să trimită aviația americană, să bombardeze anumite puncte nevralgice din jurul Bucureştiului și 
le-am dat indicaţiile exacte.” (Europa Liberă 2021) Ulterior data a fost mutată pe 23 august. La 
întrevederea cu Antonescu, "i-am spus, mai deghizat, mai aga, că el ar fi omul care ar trebui să 
facă acest lucru. Bine, a protestat, bineînţeles, Mihai Antonescu a încercat si el să spună ceva să-l 
astâmpere putin, că situaţia e prea gravă pentru orgolii, Sănătescu care fusese coleg cu el la 
Cavalerie, si el a încercat. Atuncea Antonescu s-a cam agitat si a spus: „Eu, fără permisul lui Hitler, 
eu nu pot să fac asa ceva!””. După arestarea lui Antonescu "l-am chemat si pe generalul Mihai, 
care a fost dat afară din armată de Antonescu, si l-am numit Şeful Marelui Stat Major, atunci 
imediat, în aceeaşi după-masă. Şi după asta a venit Aldea? şi l-am trimis să comande trupele care 
mergeau spre Transilvania.” (Europa Liberă 2021). De menţionat că Sorin Aparaschivei spune că 
Traian Borcescu (şeful Secţiei Contrainformatii din SSI) a confirmat că Ion Antonescu ar fi avut 
o aprobare de la Adolf Hitler să discute cu anglo-americanii posibilitatea ieșirii din război, dar 
contra sovieticilor! (Aparaschivei 2021) 

În continuare, la ordinul regelui, sunt arestaţi si alti susținători ai maresalului, chemaţi la 
palatul regal sub pretextul unui consiliu extraordinar (Constantinescu-lasi 1968, 48) printre aceştia, 
generalul Constantin Pantazi, ministrul Apărării, generalul Dumitru Popescu, ministrul de Interne, 
generalul Constantin Vasiliu, subsecretar de stat la Ministerul de Interne şi colonelul Mircea 
Elefterescu, şeful Poliţiei Bucureşti. (Dennis Deletant 1999)), cu excepţia lui Eugen Cristescu, 
şeful serviciilor secrete române, care se pare că a bănuit că este ceva în neregulă. Eugen Cristescu 
a fost arestat şi el după alte câteva zile. A fost restabilită constituţia din 1923 (Axworthy, Scafeş, 
şi Cräciunoiu 1995, 179). Noul guvern condus de generalul Sănătescu includea toţi ofițerii si 
politicieni afiliati Blocului National (Hitchins 1994, 500). Maniu și Pătrășcanu urmau să 
stabilească miniştrii din noul guvern, până pe data de 23 august (Porter 2005, 104). 

Seara, a fost izolat sediul german din București tăind liniile telefonice, iar militarii au 


ocupat punctele strategice ale capitalei (Axworthy, Scafeş, si Crăciunoiu 1995, 179). La 


! www.CNSAS.ro. (Consiliul National pentru Studierea Arhivelor Securităţii), Dosar P 000218 (lotul Pătrășcanu), 
vol. 4 p. 245 

informarea lui Cristescu despre o posibilă lovitură de stat, ambasadorul Germaniei în România, 
von Killinger, se duce la palat la ora 20.00, unde este sfătuit de Mihai I si prim-ministrul Sănătescu 
„să retragă trupele germane din tara pentru a le împiedica să fie atacate de armata romana” 
(Axworthy, Scafeş, şi Crăciunoiu 1995, 179). În jurul orei 21.00, un grup de comunişti ai lui Emil 
Bodnäras îi iau pe Ion si Mihai Antonescu şi îi duc, împreună cu ceilalți arestaţi (Constantinescu- 
Iasi 1968, 48). într-o casă conspirativă de unde au fost exträdati ulterior în URSS, la 31 august, 
după intrarea trupelor sovietice în București. 

La ora 22:00, Mihai I face o declaraţie radio înregistrată pe disc, în care anunță ruperea 
relațiilor diplomatice cu Germania, acceptarea unui armistițiu cu Aliaţii (Erickson 2015, 362) 
(Sănătescu 2006) (care urmează să fie semnat la 12 septembrie), si decizia sa de a recupera 
Transilvania de Nord. Sănătescu a ordonat reprezentanților români de la Cairo să accepte condițiile 
de armistițiu impuse de Aliați în aprilie (Hitchins 1994, 500). În jurul orei 23.00, generalul 
Gheorghe Mihail, noul şef al Statului Major Român, a ordonat unităților militare românești să 
alunge forțele germane din tara si să le împiedice să se concentreze în Carpaţi (Ceausescu, 
Constantiniu, şi Ionescu 1985, 38) (Constantinescu-lasi 1968, 49). La scurt timp, regele s-a 
refugiat în munți pentru a evita să fie capturat în cazul în care germanii ar reuşi să pună mâna pe 
Bucureşti (Dennis Deletant 1999, 51). 

Fostul ambasador Manfred Freiherr von Killinger s-a refugiat la Säftica, lângă Bucureşti. 
A doua zi după lovitura de stat, l-au vizitat colonelul român Eugen Cristescu si generalul 
Constantin Tobescu, care i-au propus retragerea fără luptă a armatei germane din România, 
comandată de Johannes FrieBner. Von Killinger refuză, iar românii îl arestează. Aflând că URSS 
vrea să preia toți prizonierii germani, Manfred von Killinger s-a sinucis la 2 septembrie 1944 
(Erickson 2015, 363). 

În declaraţia militarilor care au contribuit la planificarea şi executarea actului de la 23 
august 1944, intitulată „Contribuţii anonime la actul de la 23 august 1944” şi semnată de Gheorghe 
Zamfirescu, Şeful Secției I (Informaţii), Marele Stat Major al Armatei Române şi ajutoarele sale 
— colonel Comişel Pantelimon si colonel Valeriu Selescu, se afirmă: 

„Noi, cei 3, am desfăşurat următoarele activități: 
1. Amânarea şi tergiversarea conștientă a ordinelor categorice primite de Secţia I, de a trimite în 


Moldova cele 29 de divizii de recruți. Dacă recrutii contingentului anului 1945 se găseau 
în Moldova la data de 23 august 1944, orice acţiune militară împotriva germanilor şi apoi 

în acţiunea comună româno-rusă la Vest era categoric imposibilă. Această măsură de 
tergiversare a fost luată pe proprie răspundere, fără aprobarea niciunui șef ierarhic. 


2. Organizarea operativă a celor 29 divizii de recruți, tocmai pentru ca acestea să poată răspunde 


3; Cei 


unor eventuale operaţii în scopul politic urmărit. Fără această măsură, coroborată cu cea de 
mai sus, operațiile de dezarmare, captare şi izgonire a unităţilor germane şi operaţiunile 
comune cu Armata Roșie ar fi fost imposibile. 


3 menționați au procurat persoanelor care au întreprins acţiunea de la 23 august 1944 
documente cuprinzând: 

— dispozitivul trupelor noastre pe întreg teritoriul țării, cu indicarea intervențiilor posibile 
pentru preîntâmpinarea acţiunii eventuale a trupelor germane; 

— dispozitivul trupelor germane cu indicarea potenţialului lor de luptă (Documentele se 
găsesc la Palatul Regal). Ofițerii au facut tot ce au facut cu toate riscurile ce puteau surveni, 
în cunoștință că acţionează pentru Patrie şi Rege. 


4. Tot din propria iniţiativă a celor 3, s-a paralizat acţiunea de informare a organelor lui Eugen 


Cristescu, prin angajarea It.-col. Traian Borcescu şi a domnului Mihai (Gh., arestat), 
persoanele care lucrau în acest sector (şi aceasta cu 4 săptămâni înainte de 23 august 1944). 
Dacă aceste organe nu erau angajate scopului, pentru a deruta acțiunea organelor poliției 
secrete germane, nu mai putea exista la 23 august 1944 niciun element care a executat 
acțiunea politică şi militară, deoarece din informații ulterioare am aflat că 15.000 de 
persoane erau trecute pe lista Poliţiei secrete germane pentru ca la prima informaţie să fie 
arestate si, desigur, suprimate. Or, această informaţie nu a mai sosit, deoarece prin 
angajamente personale, repet, acțiunea acestei Politii a fost paralizată. 


5. Aceşti 3 ofițeri au ținut în acțiunea lor legătura continuă, pentru actul de la 23 august, cu domnii 


generali | Vasiliu] Räscanu, [Aurel] Aldea, [Gheorghe] Potopeanu, [Dumitru] Dămăceanu 
(căruia 1 s-au înmânat toate documentele de la punctele 3) şi colonelul adj. lonescu Emilian 
[adjutant regal]. 


6. Mentionez cazul col. Valeriu Selescu, unul din cei 3 ofiţeri, care în afară de cele semnalate la 


punctele 1-5 a fost trimis în noaptea de 23-24 august chiar la Palatul Regal, de către dl 
general Constantin Sănătescu, să însoţească pe generalul german Alfred Gerstenberg la 
Otopeni, acesta din urmă îşi dăduse cuvântul de onoare că va da ordin pentru retragerea 
trupelor sale. În loc de aceasta, el a dat ordin să se atace Bucureştiul, făcând prizonier pe 
ofițerul român, care timp de 5 zile a fost ţinut de germani sub presiunea suprimării şi mereu 
în zona de foc a artileriei şi apoi de mitraliere a trupelor noastre. 


In loc de încheiere, repet că acţiunea de la 23 august a celor 3 ofițeri, deși anonimi, a fost 


determinată de reuşita acestui act şi că aceste note le-am întocmit, în primul rând, pentru 
completarea istorică a faptelor şi, în al doilea rand, pentru conștiința mea pentru camarazii 

care m-au ajutat in această acțiune şi — chiar fata de mine personal. / [Semnează] Șeful 
Secţiei I, Colonel Gh. Zamfirescu”? (Aparaschivei 2021) 


O parte din acești militari (gl. Aldea, gl. Mitre, gl. Curta (consilier intim al lui Iuliu Maniu) 
însărcinat cu rezistența armată în Ardeal, gl. Coroamă, gl. Teodorini Corneliu, gl. Constantin 
Sănătescu, gl. Niculescu (Cociu), fost comandant militar al Capitalei, gl. Gh. Mihail, gl. Camenitä, 
gl. Mociulschi, gl. Georgescu Constantin, gl. I. Constantinescu, gl. Marcel Oltean, gl. Emilian 
Ionescu, gl. Bărdan, gl. Nicolae Rădescu) au constituit, imediat după 23 august 1944, „Grupul de 
Rezistență al Armatei”5, cu scopul (considerat de NKVD) de ”a servi cauzelor anglo-americanilor 
în dauna URSS si împotriva regimului actual [comunist]”*. (Aparaschivei 2021) 

Mareșalul nu a fost judecat în procesele de la Nürnberg. În procesul Tribunalul Poporului 


din Bucureşti, mareșalul a refuzat să semneze cererea de grațiere, fiind condamnat la moarte și 


executat la 1 iunie 1946, lângă închisoarea Jilava (Ciobanu 1991) (Ionnitiu 1993). 


> ASRI Fond P (penal), Dosar nr. 25374, Vol. 36, fila 302: Declaraţia lui Gheorghe Zamfirescu, Șeful Secţiei I 
(Informaţii), Marele Stat Major al Armatei române, intitulată: Contribuţii anonime la actul de la 23 august 1944, semnată 
la: 21 martie 1945. 

3 ASRI Dosar nr. 8171, vol. I, f. 688, Notă informativă, 10 octombrie 1945. 


4 Ibidem. 

